CELEX: 62022TN0055
Language: et
Date: 2022-01-23 00:00:00
Title: Kohtuasi T-55/22: 23. jaanuaril 2022 esitatud hagi – Swords versus komisjon ja ECDC

14.3.2022   
            
            
               ET
            
            
               Euroopa Liidu Teataja
            
            
               C 119/56
            
         
      23. jaanuaril 2022 esitatud hagi – Swords versus komisjon ja ECDC
      (Kohtuasi T-55/22)
      (2022/C 119/79)
      Kohtumenetluse keel: inglise
      
         Pooled
      
      
         Hageja: Patrick Swords (Dublin, Iirimaa) (esindaja: barrister-at-law G. M. Byrne)
      
         Kostjad: Euroopa Komisjon ning Haiguste Ennetamise ja Tõrje Euroopa Keskus
      
         Nõuded
      
      Hageja palub Üldkohtul:
      
                  —
               
               
                  tühistada Haiguste Ennetamise ja Tõrje Euroopa Keskuse (ECDC) 24. novembri 2021. aasta riskihinnang, ECDC 24. novembri 2021. aasta seisukoht, ECDC 2021. aasta 26. novembri ja 2. detsembri ohuhinnangud ning ECDC 15. detsembri 2021. aasta riskihinnang;
               
            
                  —
               
               
                  tunnistada komisjoni 1. detsembri 2021. aasta teatis parlamendile, nõukogule, Euroopa Majandus- ja Sotsiaalkomiteele ja Regioonide komiteele ning komisjoni ja terviseohutuse komitee 10. detsembri 2021. aasta kooskõlastatud lähenemisviis ELTL artikli 277 alusel õigusvastasteks;
               
            
                  —
               
               
                  mõista kohtukulud välja kostjatelt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide: ECDC rikkus olulisi menetlusnorme, muu hulgas oma töökorda ja hea halduse tava eeskirja. Hageja väidab, et ECDC ei lähtunud tunnustatud riskihindamise meetodist ega tegutsenud vastavalt asjaomastele standarditele, sealhulgas lähtudes teaduse tipptaseme ja sõltumatuse nõudest ega täitnud oma seaduslikke kohustusi vaidlustatud õigusaktide koostamisel ja avaldamisel. Hageja väidab veel, et vaidlustatud riskihinnangud on väga eksitavad ja ärevust tekitavad ning ECDC-l oli võimalik nende tagajärgi ette näha arvestades liidu institutsioonide ja liikmesriikide poolt tema raportitele antavat usaldust.
               
            
                  2.
               
               
                  Teine väide: ECDC rikkus ELi aluslepinguid, õigusnorme ja hageja põhiõigusi, jättes täitmata oma ülesanded ja kohustused, mis on ELi aluslepingutes sätestatud nende õigusaktide koostamise ja avaldamise kohta, mis on vaidlustatud.
               
            
                  3.
               
               
                  Kolmas väide: ECDC rikkus vaidlustatud õigusaktide koostamisel ja avaldamisel liidu õiguse aluspõhimõtteid, sealhulgas proportsionaalsuse põhimõtet, õiguskindluse põhimõtet ja õiguspärase ootuse põhimõtet ning hageja põhiõigusi.
               
            
                  4.
               
               
                  Neljas väide: ECDC kuritarvitas oma võimu.
               
            
                  5.
               
               
                  Hageja väidab veel, et ELTL artikli 277 alusel on õigusvastane komisjoni 1. detsembri 2021. aasta teatis parlamendile, nõukogule, Euroopa Majandus- ja Sotsiaalkomiteele ja Regioonide komiteele ning komisjoni ja terviseohutuse komitee 10. detsembri 2021. aasta kooskõlastatud lähenemisviis. Ta väidab, et kuna eelnimetatud õigusaktid koostati ja avaldati vaidlusaluste ECDC riskihinnangute alusel, siis on need õigusvastased.